text: Årgang 0 rejser landet rundt
  07 marts 2013 kl. 15.46
  Børnene fra årgang 0 rejser hele landet rundt i en ny udstilling. Ikke dem fra TV2, men en udstilling om syv børn fra år 1900.
  Syv børneskæbner
  Statens Arkiver har fundet syv meget forskelige børneskæbner fra år 1900. Det er f.eks. Andreas fra Sønderjylland, som deltog i 1. Verdenskrig.
  Deres historien fortælles i et nyt digitalt, interaktivt og gratis undervisningstilbud. Flere end 40 skole- og gymnasieklasser har prøvet det nye tilbud.
  
  Historie
  Nu kan publikum også møde de syv børn på landsarkiverne i Aabenraa, Odense, Viborg og på Rigsarkivet i København. Ikke i levende live, men med en bid af deres livshistorie fortalt på plancher. De syv børn var helt almindelige børn, men med meget forskellige udgangspunkter, og tilsammen fortæller de væsentlige dele af Danmarks historie i perioden 1900 ? ca. 1925.
  Undervisningmaterialet blev lanceret i november. Her var også et af børnene fra tvs Årgang 0 til stede. Det var Rachel Ellebye - apotekerdatteren fra Aabenraa.
  Udstillingen om de syv børn fra årgang 0 (altså 1900) åbner på Landsarkivet på onsdag.
  Læs mere om Aargang 0 her.
  